โสมขาวย้ำชัดคิม จอง-อึนยังอยู่สบายดี
หลังมีข่าวลือหนาหูว่านายคิม จอง-อึน ผู้นำเกาหลีเหนือวัย 36 ปีป่วยหนัก เสียชีวิต หรือหลบไปกักตัวเองป้องกันการติดเชื้อไวรัสโควิด-19 ล่าสุดนายมูน ชุง-อิน ที่ปรึกษาพิเศษด้านความมั่นคงแห่งชาติของประธานาธิบดีมูน แจ-อิน แห่งเกาหลีใต้ ให้สัมภาษณ์สำนักข่าวซีเอ็นเอ็นในสหรัฐฯ เมื่อ 26 เม.ย. ยืนยันจุดยืนเดิมของรัฐบาลเกาหลีใต้ที่ว่า นายคิม จอง-อึน ยังมีชีวิตอยู่และสบายดี โดยเขาพักอยู่ที่เมืองท่าตากอากาศวอนซานทางภาคตะวันออกตั้งแต่ 13 เม.ย. และไม่พบความเคลื่อนไหวที่ผิดปกติใดๆในเกาหลีเหนือส่วนนายคิม ยอน-ชุล รมว.รวมชาติเกาหลีของเกาหลีใต้ก็ยืนยันว่า จากศักยภาพข่าวกรองของเกาหลีใต้ สามารถยืนยันได้อย่างมั่นใจว่าไม่มีอะไรผิดปกติในเกาหลีเหนือ แต่นายยูน ซัง-ฮยุน ประธานคณะกรรมาธิการต่างประเทศและรวมชาติแห่งสมัชชาแห่งชาติเกาหลีใต้ระบุว่า การที่คิม จอง-อึน ไม่ปรากฏตัวต่อสาธารณะ บ่งชี้ว่าเขาไม่ได้ทำงานตามปกติ และไม่มีรายงานใดๆ ว่าเขาตัดสินใจเชิงนโยบายใดๆ ตั้งแต่ 11 เม.ย. ส่วนสื่อทางการเกาหลีเหนือรายงานเมื่อ 27 เม.ย.โดยไม่มีภาพของคิม จอง-อึน และไม่ระบุว่าเขาอยู่ที่ใด เพียงเผยว่าเขาส่งสารขอบคุณพวกคนงานก่อสร้าง วอนซาน คัลมา โครงการท่องเที่ยวขนาดยักษ์ในเมืองวอนซาน หลังก่อนหน้านี้ 1 วัน เว็บไซต์ 38 นอร์ท โครงการสอดส่องความเป็นไปในเกาหลีเหนือและมีสำนักงานใหญ่ในกรุงวอชิงตันในสหรัฐฯ ระบุว่า จากภาพถ่ายดาวเทียมพบว่าขบวนรถไฟส่วนตัวของคิม จอง-อึน ไปจอดที่เมืองวอนซานเมื่อ 21 และ 23 เม.ย. ซึ่งอาจบ่งชี้ว่าเขาอยู่ที่นั่น แต่ไม่อาจชี้ชัดเรื่องสุขภาพได้ข่าวลือเรื่องคิม จอง-อึน เริ่มขึ้นหลังเขาไม่ไปร่วมพิธีเฉลิมฉลองวันคล้ายวันเกิดครบรอบ 100 ปี ของคิม อิล-ซุง บิดาผู้ก่อตั้งประเทศผู้เป็นปู่ เมื่อ 15 เม.ย. หลังปรากฏตัวครั้งสุดท้ายขณะร่วมประชุมคณะกรรมการโปลิตบูโรของพรรคกรรมกรเกาหลีเหนือเมื่อ 11 เม.ย. จากนั้นเว็บไซต์ เดลี เอ็นเค ของกลุ่ม ผู้แปรพักตร์ชาวเกาหลีเหนือเผยว่า คิม จอง-อึนเข้ารับการผ่าตัดเส้นเลือดหัวใจฉุกเฉินเพราะสูบบุหรี่จัด เป็นโรคอ้วนและเหนื่อยล้า ส่วนซีเอ็นเอ็นก็รายงานว่ารัฐบาลสหรัฐฯเฝ้าติดตามข่าวกรองที่ว่าเขาตกอยู่ในอันตรายร้ายแรงหลังการผ่าตัดกายหายตัวไปของคิม จอง-อึน ไม่ใช่เรื่องผิดปกติ โดยในปี 2557 เขาหายตัวไปเกือบ 6 สัปดาห์ก่อนปรากฏตัวพร้อมไม้เท้าพยุงเดินหลังการผ่าตัดซีสต์ที่ข้อเท้า ขณะที่ผู้เชี่ยวชาญชี้ว่าแม้คิม จอง-อึน ป่วยหนักหรือเสียชีวิต ก็ยังมี น.ส.คิม โย-จอง น้องสาวเป็นทายาทอำนาจ.
หลังมีข่าวลือหนาหูว่านายคิม จอง-อึน ผู้นำเกาหลีเหนือวัย 36 ปีป่วยหนัก เสียชีวิต หรือหลบไปกักตัวเองป้องกันการติดเชื้อไวรัสโควิด-19
คิม จอง-อึน,คิม จอง อึน,คิม จอง-อึน ป่วย,ผู้นำเกาหลีเหนือ,โสมแดง,ข่าววันนี้,เกาหลีใต้